Vier nie op hul bekke geval nie | Netwerk24
Vier nie op hul bekke geval nie
Vier leerlinge van die Hoër Meisieskool Oranje het na die nasionale ronde van die ATKV se Oppie Tong Af-redenaarskompetisie deurgedring.
Dit word op 1 en 2 Oktober in Johannesburg aangebied.
Vanjaar se kompetisie is aan- lyn aangebied. Leerlinge moes hulle voorbereide of onvoorbereide (’n uur is hiervoor toegestaan) toesprake in ’n regstreekse video aan die beoordelaars doen.
Die viertal is Rehanjo Swanepoel (gr. 12), Vianke Herbst (gr. 11), Marita Oosthuizen (gr. 10) en Kamryn Lowe (gr. 8).
Dis die vierde jaar agtereenvolgens wat Rehanjo tot die eindronde deurdring. Sy het verlede jaar eerste geëindig vir gr. 11-leerlinge in Afrikaans voorbereid. In 2018 het sy twee eerste plekke behaal. Sy gaan in die afdeling Afrikaans: oorredingstoespraak individueel voorbereid en English: individual prepared (persuasive speech) meeding.
Kamryn het in dieselfde twee afdelings deurgedring en Marita en Vianke in Afri- kaans: oorredingstoespraak individueel voorbereid.